Pandemi Covid-19

**Pandemi panyakik koronavirus 2019–2020** atau tanamo jo **pandemi COVID-19** adolah kajadian pandemi panyakik koronavirus 2019 (Inggirih: *coronavirus disease 2019*, disingkek COVID-19). Panyakik ko disababkan dek koronavirus jinih baru nan banamo SARS-CoV-2. COVID-19 partamo kali dideteksi di Kota Wuhan, Provinsi Hubei, Cino pado bulan Desember 2019 salapeh babarapo urang maalami pneumonia tanpa sabab nan jaleh sarato prosedur parawatan jo vaksin nan diagiah kironyo indak efektif. Muncuanyo panyakik dipakirokan bahubuangan jo pasa grosir makanan lauik Huanan nan manjua binatang iduik. Saketeknyo 70% urutan genom SARS-CoV-2 samo jo SARS-CoV.

## Epidemiologi

## Kamatian

## Panyabab

### Filogenetik jo taksonomi
Virus korona baru awalnya disimbolkan 2019-nCoV oleh WHO, dengan huruf *n* yang berarti *novel* atau baru, dan *CoV* yang berarti *coronavirus* atau virus korona. Virus ini tergolong dalam ordo Nidovirales, kaluarga Coronaviridae, jo genus Betacoronavirus (Beta-CoV). Genus betacoronavirus ko tadiri ateh ampek garih katurunan terdiri ampek garih katuruan (subgenus), nan ma 2019-nCoV samo jo SARS-CoV digolongan ka dalam garih katurunan B (subgenus Sarbecovirus). Virus 2019-nCoV marupoan spesies ka tujuah dalam keluarga Coronaviridae nan bisa menginfeksi manusia, salain 229E, NL63, OC43, HKU1, MERS-CoV, dan SARS-CoV. Pado 11 Februari 2020, Komite Internasional Taksonomi Virus (ICTV) maagiah namo virus ini koronavirus sindrom pernapasan akut berat 2 (*Severe acute respiratory syndrome coronavirus 2*, disingkek SARS-CoV-2) nan marupoan galur dalam spesies SARS-CoV.

Genom SARS-CoV-2 alah bisa diisolasi. Virus iko mampunyoi RNA jo panjang sakita 30 ribu pasangan basa. Urutan genom manunjukan bahwa SARS-CoV-2 mampunyoi tinkek kasamoan jo  SARS-CoV sebesar 79,5% jo  virus korona kalalawa  sebesar 96%.  Babarapo genom SARS-CoV-2 alah diisolasi jo dilaporan tamasuak BetaCoV/Wuhan/IVDC-HB-01/2019, BetaCoV/Wuhan/IVDC-HB-04/2020, BetaCoV/Wuhan/IVDC-HB-05/2019, BetaCoV/Wuhan/WIV04/2019, jo  BetaCoV/Wuhan/IPBCAMS-WH-01/2019 dari Institut Nasional untuak Pengendalian dan Pencegahan Penyakit Virus, Pusat Pengendalian dan Pencegahan Penyakit Tiongkok (CDC Tiongkok), Institut Biologi Patogen, dan Rumah Sakit Jinyintan Wuhan.

### Panyebaran
Angka reproduksi dasar untuak panularan virus dari manusia ka manusia dipakiroan antaro  2 jo 4. Jumlah tasabuik manggambaran barapo banyak makaluk hiduik nan baru   tarinfeksi nan mungkin manularan virus dalam  populasi manusia. Virus korona baru lah dilaporan mampu mangirim rantai inggo ampek urang sampai kini ko.

Pado 22 Januari 2020, para ilmuwan dari Universitas Peking, Universitas Kedokteran Tradisional Tiongkok Guangxi, Universitas Ningbo jo Sakolah Tinggi Teknik Biologi Wuhan manabik an ciek artikel satalah maliek "manusia, kelelawar, ayam, landak, tranggiliang, jo dua spesies ula", nan manyimpulan bahwa "2019-nCoV tampaknyo marupoan virus rekombinan antaro koronavirus kalalwa jo koronavirus nan asanyo indak dikatahui"... dan ..."ula adalah reservoir hewan satwa liar nan paliang mungkin untuak virus 2019-nCoV" nan kudian manyeba ka manusia. Babarapo ilmuwan lain bapandapek bahwa 2019-nCoV dikambangan sabagai hasia dari "virus gabungan antaro kalalawa jo ula.

Artikel pracetak nan dipublikasian pado tanggal 23 Januari 2020 di jurnal bioRxiv nan ditulih dek peneliti dari Institut Virologi Wuhan, Rumah Sakit Jinyintan Wuhan, Universitas Akademi Sains Tiongkok jo Pusat Pengendalian dan Pencegahan Penyakit manyampaian bahwa virus korona iko kamungkinan barasa dari kalalawa,, karano analisisnyo menunjuak an  bahwa 2019-nCoV 96% identik di tinkek genom sacaro keseluruhan jo koronavirus kalalawa. Hasia penelitian alah manunjuak an bahwa virus 2019-nCoV masuak ka tubuah manusia melalui Reseptor ACE 2, samo sarupo virus SARS.

## Karakteristik panyakik

### Gejala pado tampilan klinis

Gejala COVID-19 condong indak khas, bahkan dapek indak bagejala pado babarapo urang nan tainfeksi. Duo gejala nan paliang umum ado pado panyakik ko adolah damam (88%) jo batuak kariang (68%). Gejala lain nan kurang umum ado latiah, ado dahak, ilangnyo sensasi raso jo maidu (30% kasus), sasak angok, sakik di otot jo sandi, sakik tabuang angok, sakik kapalo, manggigia, batuak darah (hemoptisis), paruik mancoro, atau kulik kabiruan.

Organisasi kasihatan dunia malaporkan baso ado ciek dari anam urang nan ka sakik barek jo payah barangok. CDC Amerika Serikat (*The US Centers for Disease Control and Prevention*) mambuek daftar gejala-gejala nan paralu pananganan capek. Gejala-gejala tasabuik antaro lain payah barangok, padiah di dado atau raso dado tatakan, pasian tibo-tibo, payah bajalan, jo wjah kabiruan.

Labiah jauah pakambangan panyakiknyo dapek mamicu tajadinyo pneumonia (radang paru) barek, sindrom distres panapasan akut, sepsis, syok sepsis jo kamatian. Babarapo pasien nan tainfeksi dapek indak mamnculkan gejala nan pado pamerosannyo tatap takonfirmasi positif infeksi. Hal iko mandorong panaliti untuak manyarankan pamantauan jo pamaresoan pado urang nan alah kontak arek atau badakekan jo pasien takonfirmasi positif..  Maso inkubasi virus (maso antaro takanai jo muncua gejala) adolah ciek inggo 14 ari, jo rato-rato limo ari.

### Uji diagnostik

### Kakhawatiran jo kurangnyo laporan

## Paambek jo pangandalian

### Karantina

### Evakuasi diplomat jo warga nagara asiang dari Wuhan

### Rumah sakik khusus
Sabagai usaho untuak pananggulangan virus korona ko, mako dibueklah sabuah rumah sakik khusus nan banamo Rumah Sakik Huoshenshan nan diparuntuakan juo untuak mangkarantina pasien sacaro khusus. Manuruik pambaritoan, Pamarintah Kota Wuhan alah mamintak ka sabuah badan usaha milik negara (China Construction Third Bureau Group) untuak marenovasi sabuah tampek akomodasi di Wuhan manjadi Pusek Terapi Virus nan dibangun sacaro capek pulo dibandiangkan jo katiko wabah SARS pado tahun 2003. Pado 24 Januari, pihak otoritas Wuhan marinci parancanaannyo, pamarintah satampek barancana membangun Rumah Sakik Huoshenshan dalam wakatu anam hari sajak pangumuman dan kamudian dapek dipakai pado 3 Februari 2020. Rumah sakik khusus tasabuik punyo 813 tampek tidua dan itu akan mamakan lahan salaweh 25.000 meter pasegi. Rumah sakik itu dibuek bapadoman ka Rumah Sakit Xiaotangshan, nan dibuek akibaik wabah SARS pado tahun 2003 nan lalu, Rumah Sakik ko dibangun hanyo dalam wakatu saminggu sajo. Media pamerintah satampek malaporkan bahwasanyo tadapek 1.500 pakarajo jo ampia 300 masin konstruksi di lokasi pado puncaknyo, sarato jo tim cadangan sakitar 2.000 pakarajo bakumpua.

## Asa mulo
Wuhan adolah kota paliang gadang katujuah di Tiongkok nan populasinyo labiah dari 11 juta urang. Kota ko marupoan pusek transportasi utamo di Tiongkok bagian tangah, nan talatak sakitar 700 mil (1100 km) di sabalah selatan Beijing,  di sabalah barat Shanghai, jo  di sabalah utara Hong Kong. Di Palabuahan udaro Wuhan, tadapek panabangan langsuang ka sajumlah kota gadang di Eropa: anam kali panabangan mingguan ka Paris, tigo kali ka London, jo limo kali ka Roma.

Pado bulan Desember 2019, tajadi sakalompok kasus "radang paru (pneumonia) nan alun jaleh panyababnyo" nan dihubuangan jo pasa grosir makanan lauik Huanan. Di pasa ko ado ribuan kios nan manjua binatang sarupo ikan, ayam, buruang pegar, kalalawa, marmut, ula babiso, ruso bintiak, jo binatang lia lainnyo. Sasudah virus korona dikatahui panyabab panyakiknyo, muncua kacurigaan basonyo virus korona baru ko barasa dari binatang.

Sabagian virus korona punyo siklus di antaro binatang, tapi anam spesies diantaronyo barevolusi jo dapek mainfeksi manusia, sarupo nan ado pado sindrom pernapasan akut berat (SARS), sindrom pernapasan Timur Tengah (MERS), jo ampek virus korona lain nan manyebaban gejala pernapasan ringan sarupo pilek. Kaanamnyo dapek manular dari manusia ka manusia.

Pado tahun 2002, nan manjadian musang sabagai sumber virus, wabah SARS dimulai di daratan Tiongkok jo manjala inggo ka Kanada jo Amerika Serikat nan ditambah jo sajumlah  panular super jo adonyo panabangan internasional. Akibaiknyo, labiah dari 700 urang maningga. Kasus SARS tarakhia dilaporan pado taun 2004. Katiko itu, pamarintah  Tiongkok dikritik WHO dek lambek dalam manangani virus tu. Sapuluah taun sasudah SARS, panyakik virus korona takaik unta arab, yaitu MERS, mambuek labiah dari 850 urang maningga di 27 negara. Wabah virus korona dari Wuhan dikaikan jo pasa nan manjua binatang untuak dikonsumsi, sahinggo panyakik tu dicurigai barasa dari binatang. Hal itu mambuek cameh kok wabah virus korona baru ko mirip jo wabah SARS. Kakhawatiran tu batambah parah dek adonyo pakiroan sajumlah wisatawan nan nio balibur pado Taun Baru Imlek, nan dimulai pado 25 Januari 2020.
## Tanggapan

### Organisasi Kasihatan Dunia

### Respons Pamarintah Indonesia

### Evakuasi WNI

### Respons Internasional

## Dampak

### Cino
Pariwisata di Cino dibateh dek karano katakuikan jikok virus korona manyeba luweh, tamasuak larangan kapado grup wisata domestik jo internasional. Banyak maskapai mambatalan atau mangurangi panabangan ka Cino jo babarapo panasihaik pajalanan (*travel advisories*) mamparingekan warganyo untuak indak pai ka Cino. Banyak negara, tamasuak Prancis, Inggerih, Amerika Serikat jo Japang, alah maevakuasi warga negaranyo dari Wuhan jo provinsi Hubei. 

Kabanyakan sakolah jo universitas alah mampapanjang maso liburan taunan hinggo patangahan Februari. Mahasiswa lua negeri nan tadaftar di universitas-universitas Cino alah pulang ka negara asanyo masiang-masiang karano takuik 

### Taiwan
Pado 6 Januari 2020, Pusek Pangandalian Panyakik Taiwan malakekan pamaresoan suhu untuak satiok panabangan langsuang dari Wuhan ka Taiwan. Sasudah Taiwan malaporan kasus partamo virus korona di Taiwan pado 21 Januari, Taiwan maningkekan status paringa pajalanan di Wuhan manjadi level 3, marekomendasian untuak mahilakan sado pajalanan nan indak pantiang ka Wuhan. Pado 24 Januari, pamarentah Taiwan mangumuman untuak samantaro wakatu malarang ekspor masker wajah salamo sabulan untuak pamakaian warganyo. Pado 2 Februari 2020, Pusek Komando Epidemi mamutuihan untuak manundo pambukaan sikolah dasar jo manangah 25 Februari jo barakhirnyo sikolah dasar jo manangah hinggo 14 Juli. 

### Japang
Pardana Menteri Shinzo Abe mangatoan bahwasanyo "Virus korona baru punyo dampak gadang ka pariwisata, ekonomi jo masyarakaik kito sacaro sadoalahnyo". Ado laporan mangecekan masker muko alah tajua habis ka sadoalah negara jo ado tekanan ka sistem parawatan kesehatan karano pamintaan untuak pamaresoan kasehatan maningkek. Kadai-kadai mangatoan stok muko habis dalam ciek hari. Urang Cino, atau urang nan diliek sarupo etnis Cino, malaporan tajadinyo diskriminasi di Japang karano urang Japang takuik dek kamungkinan panularan virus. Menteri Kasehatan alah manunjuakan jikok situasinyo alum mancapai titiak dimano urang bakumpua indak dibuliahan. 

Virus iko dipakiroan punyo dampak negatif ka parekonomian Japang. Analis dari Mitsubishi UFJ Financial Group maramalan dampak ekonomi dari wabah iko akan labiah buruak daripado SARS karano pariwisata mamainan paran nan labiah gadang dalam ekonomi Japang kini. Menteri ekonomi Yasutoshi Nishimura juo alah mamparingekan virus dapek badampak kuaik ka ekonomi Japang karano gangguan logistik jo operasi pabrik. Maskapai panabangan Japang alah mulai manangguahan panabangan ka Cino jo JTB, agen pajalanan tagadang di negara itu, alah mambatalan sadoalah tur ka Cino. Banyak parusahaan, tamasuak Toyota, alah mambarantian sadoalah lini produksinyo di Daratan Cino dan Honda alah maevakuasi sadoalah stafnyo dari Wuhan.

S&P Global mancatat parusahaan nan paliang takao iolah parusahaan nan mancakuik sektor pajalanan, kosmetik jo ritel nan paliang takanai dek pariwisata Cino. Tacatat jikok paningkekan panjualan masker muko jo alaik palinduang indak mungkin mangimbangi panurunan ekonomi nan tajadi.

Wabah iko tantunyo manjadi paratian juo karano Olimpiade Musim Paneh 2020 nan dijadwalan balangsuang di Tokyo mulai akhir juli. Pamarentah Japang ma.ambiak langkah pancagahan ekstra untuak mambantu maminimalisir akibek dari wabah virus iko. Panitia panyalanggara Olimpiade Tokyo jo Komite Olimpiade Internasional alah mamantau wabah tasabuik di Japang.   

### Asia Tenggara
Diantaro negara ASEAN, Singapura dipakiroan manjadi salah ciek negara nan paliang takanai manuruik Maybank. Para ekonom mamparingekan wabah virus iko akan badampk pado ekonomi negara tasabuik, tatapi talalu capek untuak ma.agiah jawaban tatantu. Sektor pariwisata dianggok sabagai "paratian langsuang" salain dampak  ka julur produksi karano gangguan pado pabrik jo logistik di daratan Cino. Singapura mangalami kapanikan mambali bahan kabutuhan pokok, jo masker, termometer, sarato babagai produk sanitasi maskipun alah dimintak dek pamarentahnyo untuak indak panik. Ekonom Maybank manilai Thailand sabagai negara nan paliang barisiko bana, dimano ancaman virus korona ka pariwisata mambuek nilai tuka Baht jatuah ka level tarandah dalam tujuah bulan.

Di Malaysia, Para ekonom mampakiroan wabah iko akan mampangaruhi PDB negaranyo, aru padagangan jo investasi, harago komoditas, jo kadatangan wisatawan. Awalnyo, palombaan balap sapeda Le Tour de Langkawi dibatalan, tapi panyalanggaro manyatoan palombaan akan lanjuik ditaruihan sarupo biaso. Maskipun bakitu, duo tim basapeda, Tim Basapeda Hengxiang jo Tim Basapeda Giant, kaduonyo dari Cino, dielo dari ikuik sarato dalam palombaan karano takuik dek wabah virus korona. Karano situasi wabah nan samakin mamburuak, babarapo konser nan ka diadoan di Kuala Lumpur, sarupo Kenny G, Jay Chou, The Wynners, Super Junior, Rockaway Festival jo Miriam Yeung orong, jo konser boyband asa Korea Selatan Seventeen dibatalan.[]          

Pardana Manteri Kamboja Hun Sen malakuan kunjuangan khusus ka Cino jo tujuan untuak manunjuakan dukuangan Kamboja kapado Cino dalam mamarangi wabah virus korona.[]           

### Asia Selatan
Di India, ekono mampakiroan dampak jangka pendek dari wabah virus korona akan tabateh pado rantai pasokan konglomerat utamo, tautamo ubek-ubek, pupuak, oto, tekstil jo elektronik. Akibek taparah pado logistik padaganggan global juo dipakiron karano gangguan logistik di Cino, tapi karano risiko gabuangan jo katagangan geopolitik regional, parang padagangan nan labiah luweh, jo Brexit.[]

Di Sri lanka, pangamek mampakiroan dampak ekonomi nan tabateh dalam jangka pendek pado sektor pariwisata jo transportasi.[]

## "Pasien Nol"
Pasien nol nan di takok sabagai panyabab pandemi iko iolah saurang amak panjua udang di Pasa Grosir Makanan Lauik Hunan, Wuhan Baumua di yang 57 taun banamo Wei Guixian. Mulonyo, pado 10 Desembar 2019, inyo maraso damam jo indak lamak badan. Inyo pareso badan ka klinik tadakek. Tapi, sasudah mamaresoan badan, inyo baliak pai mangaleh. Katiko itulah, SARS-CoV-2 manyeba. Sasudah itu, babarapo urang mangalami gejalo nan samo pado tanggal 31 Desember 2019, ado pambaritahuan mandasak di Wuhan tantang pneumnia nan indak dikatahui panyababnyo nan alah menyeba ka 25 urang.

## Galeri

## Rujuakan